Alle cykelryttere drømmer om at vinde Alpe d'Huez.
Det er et mytisk sted, hvor vi ved, at vi skriver historie.
Det var fedt at vinde Alpe d'Huez.
Når man vinder hele tiden, gad folk godt, at en anden vinder.
Som Team Sky gjorde vi det godt. Alt handlede om Touren.
Og vi var succesfulde. Vi vandt syv ud af otte år.
Grunden til, at INEOS ville sponsorere os, var vores succes i Touren.
Men vi har ikke vundet i tre år.
I år er Geraint Thomas på en fjerdeplads,
og det britiske INEOS-hold har ikke vundet en etape.
Et hold som det her skal vinde. Nu skal vi tage flere risici.
Vi har to strategier.
Den første: Beskyt Geraints position i klassementet.
Den anden er at vinde en etape.
Men der satses. Man ved aldrig, hvordan det går.
Det kan ændre en rytters liv at vinde en etape i Touren.
Men jeg har personligt altid den gule førertrøje i baghovedet.
Presset er kæmpestort.
TOUR DE FRANCE: MED I FELTET
HALSBRÆKKENDE FART
AFSLUTNINGEN PÅ 11. ETAPE
Jonas Vingegaard tager den gule trøje.
Hvad kan jeg sige? Vi har været vidner til en brutal, grusom, mareridtsagtig etape.
Rytterne gav den alt.
Geraint Thomas er stadig nummer fire i GC,
efter at alle toprytterne var i direkte duel.
Det var sindssygt, ikke?
SPORTSDIREKTØR
- God træning til Pyrenæerne. - Manner!
På toppen af Galibier i dag var der én,
der stod lige foran mig sådan ... Han fjernede sig ikke.
Ja.
Sådan en skiderik. Jeg forventede, han flyttede sig i sidste øjeblik.
Havde du ikke hørt det?
Det er intenst.
- Okay, vi ses senere. - Ciao.
Min rolle er ændret på holdet i år.
Jeg er lidt mere holdkaptajn end toprytter.
Vi har mange stærke, unge fyre, og fokus har vendt sig mere mod dem.
Er du okay, Tom?
Hvordan var din dag?
- Jeg synes, Jumbo tog kontrol over løbet. - Ja.
HOLDRYTTER
Og det gjorde vi ikke.
Vi sagde, vi ville presse Jumbo, men...
Vi gjorde ikke noget ved det.
Jeg er Tom Pidcock.
Jeg kører for INEOS Grenadiers i min første Tour de France.
Jeg er olympisk mountainbikemester.
Verdensmester i flere discipliner.
Han er global cyklings vidunderbarn.
Han kan klatre.
Han kan spurte.
På nedkørslerne er han aldeles frygtløs.
Han er en af de få cykelryttere, der virkelig er spændende,
når man ser ham i cykelløb.
Han har bevist sin evne til at vinde i andre discipliner.
Men han er ung. Han er stadig ved at lære.
Hvad skal jeg sige? Han må have spist søm.
Han har endnu ikke vist sit værd på landevejen,
så det er en risiko at tage ham med i Tour de France på Team INEOS.
Siden jeg blev professionel, har jeg ikke kørt mange etapeløb, så jeg har ikke...
Tja, testet mig selv.
Det er svært for mig.
Jeg er med i verdens største cykelløb, og jeg nyder det ikke så meget.
Min rolle er flere ting.
At lære, få erfaring til fremtiden og køre forrest i linjen.
Jeg skærmer andre for vinden.
Det er opgaven.
Hjælperytterne kaldes "domestiques".
Det er det traditionelle navn for en rytter, der støtter lederen.
"Domestique" betyder bogstavelig talt tjener,
og det er den rolle, hjælperyttere er her for at udfylde.
Det er ham, der skal ud i vejkanten
og hente madposerne og de mange flasker og stoppe dem ned i trøjen.
Vil andre have noget med?
- Har du vand i den? - Ja.
Tom har to flasker vand, hvis nogen er tørstige.
Jeg vil godt have en.
G vil have noget vand.
Det er ikke særlig sjovt,
men hvis man forstår formålet, er det et vigtigt job.
For nogle er det en dedikeret rolle. De vinder aldrig en etape.
Jeg er klar på at hjælpe mine holdkammerater, når de har brug det.
Men når den tid kommer, så vil jeg gerne køre om kap.
Hvordan bruger vi holdet bedst for dig i morgen?
- Skal vi fortsætte... - Som vi har gjort.
Hvis vi sender Tom af sted i morgen...
Af sted efter hvad?
Efter at vinde etapen.
Hvorfor vil du risikere det nu?
Hvis vi ikke løber en risiko, vinder vi ikke en etape.
Han kan prøve, hvis han bryder ud.
Men ideelt set bør Tom blive hos os i morgen.
Det er jo, fordi jeg tænker på mig selv.
Hvad angår strategien for klassementet, skal man være konsekvent hver dag.
Det handler om slutspillet, ikke hver etape.
I år handler det kun om slutspillet for Geraint.
Klassementet skal beskyttes hele vejen til Paris.
Vi skal passe på Geraint,
men også give nogen muligheden for at vinde en etapesejr.
Hvad er muligt for dig i morgen?
Det ved jeg ikke. Kan man bryde ud, når det går op ad bakke fra starten?
Det er ret hårdt.
Hvordan kommer man igennem sådan en dag?
Op og ned...
165 km.
Hør min mening.
Jeg synes, du bør se på dagen i morgen som en mulighed.
Med dine egenskaber kan du vinde den etape.
Det bliver hårdt, ikke?
Jeg tager måske fejl. Skidt med, hvad jeg tror. Det er vigtigere, hvad du tror.
Hvad angår Tom, så er det spændende, når man får en ny talentfuld rytter,
at udforske hans potentiale.
SPORTSDIREKTØR
Men der følger et vist pres med.
Han skal præstere, og at præstere på det her hold er at vinde.
12. ETAPE
Velkommen til tolvte etape.
I dag er det Bastilledagen.
Tilskuerne går helt amok.
Der er 165 kilometer på menuen i dag,
hvor vi afslutter på Alpe d'Huez, den mest ikoniske bjergspurt i Tour de France.
Det er en legende, skrevet af vindere efter episke kampe.
Nogle gange kan publikums kådhed virke skræmmende.
Det er et sted uden sidestykke i Tour de Frances historie.
I dag er det Alpe d'Huez.
Man kan lave et show.
Rytterne ankommer til Briançon.
Vi skal ordentlig se fyrværkeri i dag.
I går var en af de der dage, ikke?
Vi har alle haft dem.
Og det bliver nok ikke den sidste.
I skal udholde nogle ting i dag.
Hvis I ser på landskabet, ligner det Ringenes Herre.
EF Education First er et hold, der er INEOS-holdets diametrale modsætninger.
Holdet er en blandet landhandel. De har et relativt lavt budget.
For nogle af de yngre ryttere er det den her mulighed, de må gribe.
I år står de over for en nedrykning, så de er presset.
Det er vigtigt, at de gør det godt i Tour de France,
for hvis de ikke gør det, mister de deres sponsorer.
Indtægterne, der holder gang i holdene, kommer næsten udelukkende fra sponsorer.
Hvis vi ikke er rentable,
vil vores hold ikke være her længe.
For at vi overlever, er det vigtigt, at vores hold bliver bemærket her.
Meget af det drejer sig om vores holdkaptajn.
Jeg hedder Rigoberto Urán.
Min rolle på holdet er...
...at bringe glæde. At gøre gutterne glade.
HOLDKAPTAJN
Min første Tour de France var i 2009.
Man skulle være 27, 29, 30 år for at gennemføre Touren.
Nu om stunder vinder 21-årige.
Rigo er en naturlig leder.
Han er kommet på podiet i Touren og er OL-medaljevinder.
Gutterne ser op til ham med ærefrygt.
Han er deres helt.
I Tour de France er de fleste hold med for at støtte én person.
På vores hold støtter vi Rigoberto Urán. Syv ryttere er der for Rigo.
Desværre har Rigo haft en del uheld i den her Tour.
2. ETAPE
Han er styrtet!
Rigo er nede!
Åh, pis!
Rigoberto Urán har problemer med kæden.
8. ETAPE
Et stort styrt med mange ryttere på jorden.
Rigoberto Urán er tilbage i lægevognen,
og nu kan man se skaderne på hans højre arm.
Rigo har ar fra top til tå.
Den ene skulder læner sig mere ned end den anden.
Han er en nedslidt, gammel kriger.
Holdet skal finde en ny vej fremad.
10. ETAPE
De drøner mod mållinjen.
Og Magnus Cort er oven på gearet.
Han krydser målstregen!
Selvom vi har opnået en etapesejr, er det ikke nok.
Vi skal være med i opløbet hver eneste dag.
Vi skal have point bare for at overleve.
Hvilken rytter er bedst til at vinde den her etape?
Neilson Powless står op på pedalerne.
Hver dag er han godt placeret. Betaler det sig?
Kom nu, Neilson! Kom så!
Powless giver den hele armen!
Lige nu er han i den bedste fysiske form,
han nogensinde har været i.
Jeg kom til Tour de France for at støtte Rigo.
Men det lader til, at styrtene er begyndt at indhente ham.
Nu må jeg træde til for holdets skyld.
Når man træner til Tour de France,
skal man leve som en munk og være oppe i højderne i tre måneder om året.
Man skal på skøre diæter og blive tynd for kraft-vægt-forholdet.
Jeg måtte forlade mit hjem og min familie og flytte til en anden verdensdel.
Frances og jeg flyttede til Frankrig sidste år. Det var et stort skridt.
Men det er et job, jeg skal udnytte,
fordi jeg ofrer meget på at få det til at fungere.
Det er ikke færdigt, men det er vores hjem.
Tour de France er årets største løb.
Hvis jeg vandt en etape, ville alt, jeg har ofret, være det værd.
Der er mange, der tabte i går, som vil med i udbruddet, ikke?
Det bliver en stor kamp.
Neilson, jeg tror, du kan komme med.
- Er du glad for det? - Ja.
JV?
En amerikansk vinder på Alpe d'Huez-tinden. Det er for vildt.
For vildt!
- Er det en aftale? - Ja.
Jeg er motiveret til at komme først.
Neilson så klar ud i morges.
De skal prøve at bryde ud tidligt.
Det kræver meget at komme med i udbrydergruppen.
Hvis han kommer med,
og det er den rette gruppe, og han spiller sine kort rigtigt,
tror jeg, han har en rimelig chance for at vinde på Alpe d'Huez.
Han kommer langt i dag.
Det er helt sikkert. Men jeg har sagt det før.
Det bekymrer mig, når han bliver lidt overmotiveret.
I dag, Alpe d'Huez ... 165 kilometer.
Det er nok den hårdeste etape i Touren.
Men måske en af de smukkeste afslutninger.
Ligesom i går, G. Du gjorde det rigtig godt.
Tom, lad os prøve at vinde etapen, ikke?
Vær klar til alt. Det er vanvittigt.
Det er en vigtig dag i dag. Med en strategi som den her
er det værst tænkelige scenarie, at Tom bryder ud, men ikke vinder etapen,
og Geraint mister tid, fordi der er en rytter færre, der hjælper toprytteren.
Men sådan er spillet.
Hvordan har du det med i dag?
Det er en stor dag.
Men...
...vi afslutter med Alpe d'Huez. Det bliver storslået.
Jeg har kørt bjergløb før, men ikke professionelt.
Bastilledagen, Alpe d'Huez ... Jeg tror, det bliver vanvittigt.
Alle hjælperyttere får på et tidspunkt chancen for at vise deres værd.
Og det kan være et forgiftet bæger eller en gylden mulighed.
Og derfor handler det om, hvem der kan skifte rolle
fra at være en loyal holdkammerat, loyal løjtnant, loyal hjælperytter
til at være den fødte vinder.
Her er Geraint Thomas, som har vundet Touren før.
Han er på fjerdepladsen i klassementet og er i rigtig god form.
Det er INEOS-holdet, vi taler om.
Det er et af de største hold i professionel cykling.
De tænker kun på ét: At vinde.
Etapen fører os over tre stigninger uden for kategori,
Galibier, Croix de Fer og Alpe d'Huez.
Tre, to, en...
Og de er fra start!
Tolvte etape i Tour de France er begyndt.
Stigningerne i dag er uden for kategori.
Det er alt eller intet for EF.
Nogen må oppe sig og gøre noget magisk.
Neilson Powless angriber lige med det samme.
Det er overraskende så tidligt på etapen.
Kan han gøre noget særligt i dag?
Neilson kører solo.
Spar på kræfterne, Neilson.
Spar på kræfterne.
Jeg tænkte bare, hul i det.
Endelig en etape, hvor jeg kan gøre forsøget.
Jeg ved ikke, om det er det smarteste.
Vi ville have Neilson oppe foran.
Men ikke nødvendigvis så tidligt.
På sådan en etape
er det vigtigt at spare nok energi til den sidste bjergspurt.
Hvis jeg ville give mig selv de bedste forudsætninger for at vinde,
var min bedste chance at nå hen til stigningen
med så få bjergryttere som muligt.
Tolv sekunder. Spar på kræfterne, Neilson.
Tag det roligt, Neilson.
I min optik er det at åbne løbet i et hurtigt tempo på en flad vej,
hvor klatrere ikke har den bedste fordel,
den bedste måde at holde dem fra udbruddet.
Bag Powless har en lille gruppe lige løsrevet sig fra feltet i et modangreb.
Min bekymring med Neilson er, at han er en fantastisk atlet,
men han skal lære at være konkurrent. Vi taler om den sidste brøkdel af,
hvad mennesker er i stand til på alle måder.
I styrke, udholdenhed og psykologi.
Fem ryttere ligger lige bag dig.
Du kan eventuelt hoppe ind til dem for at spare energi.
Du har tydeligvis friske ben.
Din indstilling er helt rigtig.
Men vis ikke de andre, du cykler med, at du er frisk.
Bevar roen. Vær smart.
Vent, frontgruppen sætter farten op. Endnu en bølge.
12. ETAPE
Frontgruppen har snart nået toppen af dagens første udfordring.
Og her kommer hovedfeltet, ledet af den gule trøje,
og lige bagved, Geraint Thomas, omgivet af sit hold.
Og så af sted til Galibier.
De tre første ryttere med 147, Powless.
Det er ikke kun opkørslerne, der er udfordringen.
Der er berømte nedkørsler, der skubber grænserne for mindre tekniske ryttere.
Og et minut bagefter kører feltet mod bjergtoppen.
På vej mod toppen vidste jeg, at nedkørslen var bugtet.
Mine år med mountainbike-terrænkørsel giver mig evner,
jeg kan bruge på landevejen.
Jeg har ry for styrtdyk. Sådan vandt jeg. Jeg var ikke hurtigst eller stærkest.
GALIBIER-BJERGPASSET - HØJDE: 2.642 M
Og Tom Pidcock suser fremad.
En rytter er brudt ud fra feltet.
Det er en rytter fra INEOS. Han suser hurtigt nedad.
Har INEOS en plan om at få Tom Pidcock med i udbruddet?
Godt gået, Tom. De reagerer ikke bagved.
Jeg er god til at tilpasse mig og forudsige, hvor vejen fører hen.
Men det er første gang, jeg har kørt her.
Jeg vil op foran,
men ikke være dum og ende min Tour de France efter mindre end to uger.
Tom Pidcock accelererer i nedkørslen.
Som skudt ud af en kanon.
Jøsses!
Se lige der.
På de stejle nedstigninger skal man være utrolig dygtig.
Øje-hånd-koordinationen og balancen.
Overvurderer man hjørnet, falder man ud over kanten,
klædt i et tyndt lag lycra.
Forestil dig at køre hen ad motorvejen med 100 km/t,
og du sidder i dine badebukser,
og du åbner døren og hopper ud af bilen.
Sådan er det at styrte.
Man skal være villig til at risikere alt.
For 30 år siden var det for farligt at angribe på nedkørslen.
I dag er det et hovedelement i en velafrundet rytter.
Se forskellene i deres baner. Pidcock er flydende!
Det er utroligt. Han får Chris Froome til at ligne en amatør.
Er han på en mission eller ... Hvad tror du?
Jeg tror, han er meget hurtig ned ad bakke.
Pidcock suser ned i vild fart for at indhente frontgruppen.
Pidcock kommer ned i god behold.
Powless er alene i spidsen.
Hvis et løb er seks timer, er det lang tid at fokusere.
Og hvis man ryster af spænding i den første time,
så er al den energi gået tabt i de sidste to timer.
Selv hvis man er i spidsen,
skal man sige til sig selv, at ens løb ikke er startet endnu.
Neilson Powless er stadig forrest.
Men Tom Pidcock indhenter ham i fuld fart.
Åh gud! Nej, nej...
Uha, uha!
Powless får selskab af Tom Pidcock. To ryttere i spidsen.
Det kan blive interessant...
I det øjeblik drøner Pidcock op til mig. Jeg er totalt chokeret.
Det var ufatteligt. Han kom ud af det blå.
Og jeg indså: "Du godeste, det tog ham et minut at køre herned."
Hvis nogen kører så hurtigt nedad, har de en mission.
Jeg indså, at han var i god form og gik efter sejren.
Han er en trussel.
Neilson Powless og Tom Pidcock er alene foran.
Det bemærkelsesværdige ved det er, at de begge er unge og på vej op.
Det handler ikke kun om toprytternes kamp.
Nogle gange skal de yngre ryttere have chancen.
Og her bliver de afprøvet. Er de lavet af det rette materiale eller ej?
Gutter, dalen er 13 kilometer lang.
Du kom dem alle i forkøbet nedad,
men det er måske bedre at vente og spare på energien i dalen.
Brug rytterne omkring dig, hvis du kan.
I baghovedet tænkte jeg, at jeg skulle tisse.
Så det måtte jeg hellere.
- God dreng. Han pisser. - Pisser?
- Ja.
Sikken legende.
12. ETAPE
Frontgruppen er intakt.
På vej mod Alpe d'Huez nu, dagens sidste klatretur.
Det er Tour de Frances mest berømte bjergspurt.
En stor folkemængde venter på rytterne.
Nu skal der kæmpes med benene om,
hvem der kommer først i mål.
Man får kuldegysninger.
Man har chancen for at vinde en etape.
Den klassiske fejl for alle unge, der kører Touren for første gang er,
at publikum gejler dem op, og de topper for tidligt.
De er begyndt at klatre.
Jeg håber, Tom vinder etapen.
Man ser på de andre for at lure, om man kan spare mere energi end dem.
Man kan også lade, som om man er træt.
Jeg spurgte også, hvordan de havde det.
Neilson sagde, han havde ondt i maven.
Måske var det noget, han foregav.
Det er manipulation.
Tom og jeg kiggede begge konstant på,
hvem der gjorde mere og mindre for at se, om vi kunne måle os med hinanden.
Man ser på kropssproget og prøver at udlede,
om det han sagde, var sandt.
"Har han det faktisk godt eller dårligt?"
Vi kører de første to kilometer ret langsomt.
Jeg vil teste de andres ben for at se deres sande kulør. Hvor stærke de er.
Og Tom Pidcock angriber.
Han bryder ud.
Han sikrer sig forspringet.
Han har skivet Powless og Ciccone.
Åh gud, åh gud!
Han vil ryste alle af sig, der ikke kan følge med.
Han kørte, som om det var knald eller fald nu.
Jeg havde stadig kræfter nok til at komme hurtigt op til toppen.
Jeg måtte bare håbe, at jeg kunne hale dem ind igen.
Kom så!
Kom nu, Neilson! Kom så!
På det tidspunkt knækker elastikken.
Jeg lullede mig ind i larmens rytme.
Og i spidsen tramper Pidcock til.
Et større forspring for Pidcock.
Neilson Powless lider. Det er en stor overraskelse.
- Hold nu kæft. - Kom nu.
Fordi klatreturen er så lang,
kan man ikke nå at komme sig, når man rammer muren og går æskekold.
Åh gud. Nej, Neilsen!
Ja, desværre havde jeg bare ikke så meget tilbage i mig.
Tilskuerne går amok.
Sikken stemning i Alpe d'Huez!
Den atmosfære er bare vanvittig.
Folk kommer så tæt på, at man kan lugte øllene på åndedrættene.
Det er lidt skræmmende.
De skal ikke påvirke løbet og røre ved rytterne og vælte dem.
Men lidenskaben og lydstyrken sætter skub i én.
Et fire-minutters hul mellem den gule trøje og udbruddet.
Geraint Thomas er lige bag Tadej Pogačar.
Kom så, drenge. Kom nu.
Cirka syv kilometer til toppen.
Det er verdens største cykelløb.
Alle er i supergod form. Alle vil opnå deres mål.
Jeg må bare fortsætte.
Kom nu, G. Du er så stærk i dag. Kom nu, Adam. Kom så.
Udbruddet gik min næse forbi. Vi kunne ikke indhente dem.
Jeg fokuserede på at holde kæden stram og vinde tid på GC-positionen.
Tom Pidcock fører med 33 sekunder.
Det er ligesom havet, der deler sig foran en.
Og det er utroligt, at de ikke vælter nogen ryttere.
Tom Pidcock er tæt på at sikre sin plads i historien!
Sådan, Tom! Sidste hjørne.
Sejren går til Tom Pidcock!
Ja!
Den unge englænder er kun 22 år.
Han er den yngste vinder i Alpe d'Huez' historie.
Det er Alpe d'Huez.
Godt klaret.
Fjerdepladsen går til Neilson Powless.
Husk, at han var den første, der brød ud på etapen.
Men han havde ikke dagen.
Jeg havde gjort alt rigtigt.
Men da jeg kom over målstregen, var jeg utrolig skuffet.
Og jeg troede, at planen var perfekt.
Jeg havde ønsket det anderledes.
Fjerdepladsen er et flot resultat på toppen af Alpe d'Huez.
Ønsker jeg, han vandt? Ja. Af hele mit hjerte.
Men det er stadig et godt resultat.
Vi startede ikke et godt sted i begyndelsen af årets Tour de France.
Men vi formåede at gå ud over alles forventninger.
Neilsons fjerdeplads og Magnussens etapesejr giver holdet mere tryghed.
Det er noget, vi kan være meget stolte af.
Geraint Thomas er i en perfekt position.
Hvis han kan ligge på hjul af de to ryttere, vil han være i top tre.
Lad os nå de sidste to kilometer. Kom så, G.
Det sidste hjørne før målstregen.
Geraint Thomas går efter det! Tadej Pogačar og Jonas Vingegaard ligeså.
Se de tre ryttere! De giver den alt, hvad de har.
Geraint Thomas går op på tredjepladsen i klassementet.
KLASSEMENT - DEN GULE FØRERTRØJE
Skal vi lige til hotellet?
Måske lige på diskotek?
For fanden, makker!
- Tak. - Godt gået.
Det var en stor satsning af INEOS at lade Tom Pidcock angribe,
og jeg bifalder det mod, for det er den slags cykling,
der gør cykelsport så fascinerende og spændende at se.
Tom Pidcock, første Tour de France, første etape på Alpe d'Huez, og du vinder.
- Det er ikke værst. - Kan du tro det?
Ja, etapesejr, min første Tour.
Ja, det er ikke værst.
Det var en smuk beslutning at slippe ham løs den dag.
Og så leverede han med bravur.
Det var perfekt.
Sikken dag.
Det var noget særligt.
Du har vundet den sværeste etape i Tour de France.
Jeg har hørt mange af den slags oplysninger.
"Hårdt. Dronningeetapen. Den yngste vinder af Alpe d'Huez."
Se den frækkert. Stilfuldt, ikke?
Hvad gør du i aften?
I aften skal jeg holde tale, ikke?
Det er jeg ikke klar til.
Tale.
Ris og kylling.
Det samme som altid.
Det var en god dag.
Der smuttede vi op i graderne.
Det var fedt, at Tom vandt, og det gav alle et løft.
Men meget kan stadig gå galt. Nogen kan overhale mig på tredjepladsen.
Man skal fokusere på det, man laver.
Bare for at komme på podiet skal jeg gøre mit yderste
Jeg er Jasper Philipsen og kaldes "Jasper Disaster".
Jeg har ikke vundet nogen etaper.
Hvis Jasper Philipsen taber, er hans fremtid på holdet uvis.
Der er ikke plads til katastrofer.
Den ultimative test for verdens bedste ryttere.
Pyrenæerne.
Hvis I tror på det, har I en chance, men hvis I ikke gør, er det slut.
Det er sadistisk.
Alle ryttere drømmer om Champs-Élysées.
At have en rytter på Tour de France-podiet er den hellige gral.
Tekster af: Laura Klindt Nielsen